Sundhedsordfører for Venstre, Birgitte Josefsen, fortæller torsdag til TV2/NORD, at hun, med statsminister Lars Løkke Rasmussen i ryggen, gerne vil være med nedlægge regionerne, som de ser ud i dag. Det sker efter, at Dansk Folkeparti har krævet nedlæggelse af regionerne, og at flere medlemmer af Venstres Folketingsgruppe har tilsluttet sig kravet. Birgitte Josefsen afviser dog, at alle opgaver i regionerne skal drives fra Christiansborg. Dertil er alt for mange opgaver i sundhedsvæsenet for lokalt forankrede, siger hun. Hun åbner for, at regionale opgaver kan drives af professionelle bestyrelser. Flere partifæller er dog uenige sundhedsordføreren og statsministeren, og dermed er der lagt op til, at regionerne bliver et centralt tema til Venstres sommergruppemøde i næste uge.

Opsummering:
Folketingspolitiker og medlem i regionsrådet Region Nordjylland, Birgitte Josefsen (V), bakker nu op om, at der bliver kigget nærmere på regionernes ledelse. 